ร้าน A Cup of Joe เป็นห้องเล็กๆอยู่ในหมู่บ้านสัมมากร ใกล้ๆทะเลสาบ
กาแฟที่นี่เป็นการเบลนด์ระหว่างกาแฟจากไทย บราซิล และเอธิโอเปีย ทำให้ได้กาแฟที่เข้มข้นและหอมเป็นเอกลักษณ์ที่นี่ รับประกันคุณภาพด้วยเจ้าของร้านคั่วเอง บดเอง มีที่นั่งทั้งแบบBarในร้านและโต๊ะยาวรับลมหน้าร้าน

วันนี้มีโอกาสได้ลองเมนู A cup of joe เย็น เป็นกาแฟ2ช็อตผสมได้รสหวานมัน ดื่มง่าย กับ Latte ร้อนๆ เพราะบาริสต้าแนะนำให้เอง รสชาติกาแฟทั้งหอมทั้งเข้มถึงใจมากครับ แถมนั่งดื่มไป คุยกับเจ้าของร้าน ได้ความรู้เกี่ยวกับกาแฟเต็มๆ เป็นบรรยากาศที่ประทับใจมากครับ คุ้มค่ากับกาแฟแก้วละ60-70 บาท